Jens Ravn fik sin filmuddannelse på Palladium Filmstudie fra 1959-64, hvor han bl.a. var instruktørassistent for [[Carl Th. Dreyer]]. I 1969 debuterede han som instruktør med filmen ''[[Manden der tænkte ting]]'' med manuskript af [[Henrik Stangerup]] og udvalgt til hovedkonkurrencen på [[Filmfestivalen i Cannes|Cannes Film Festivalen]] samme år. I 1971 fulgte en [[Tjærehandleren|filmatisering]] af [[Aksel Sandemose]]s ''Tjærehandleren'' og i 1981 instruerede Jens Ravn ''[[Ulvetid]]'' efter eget manuskript over [[Helle Stangerup]]s [[Ulvetid (roman)|roman af samme navn]]. Mest kendt blev instruktøren Jens Ravn nok for [[Fiskerne (tv-serie)|tv-serien]] i 1977 efter [[Hans Kirk]]s ''[[Fiskerne (roman)|Fiskerne]]''.
Levende_personer Personbillede_savnes